Оқу жылы биыл да 25 мамырда аяқталады – Білім министрлігі
DATE: 16:18, 29 Наурыз 2022 | GMT +5
TITLE: Оқу жылы биыл да 25 мамырда аяқталады – Білім министрлігі
URL: https://kaz.inform.kz/news/oku-zhyly-biyl-da-25-mamyrda-ayaktalady-bilim-ministrligi_a3916609/
META: DATE: 16:18, 29 Наурыз 2022 | GMT +5
TOTAL WORDS: 128
AUTHOR(S):
TEXT: «Үкіметтің жүйелі жұмысының нәтижесінде оқушылар офлайн форматтағы оқуға көшті. ІV тоқсан барлық білім беру ұйымдарында дәстүрлі форматта басталады», - деді Г. Кәрімова Орталық комумникациялар қызметінде. 7, 5 мың орта білім беру ұйымдарында оқушылар контингенті шамамен 3, 6 млн баланы құрайды, бұл өткен оқу жылының осы кезеңімен салыстырғанда 200 мың балаға артық. Мектеп басшылары білім беру ұйымдарында қойылатын санитариялық-эпидемиологиялық талаптардың қатаң сақталуын қамтамасыз етеді. «Биылғы 24 наурызда Қазақстан Республикасының аумағында коронавирус инфекциясы таралуының алдын алу жөніндегі ведомствоаралық комиссияның отырысы өтті. Елдегі эпидемиологиялық жағдайдың тұрақтануын ескере отырып, Ведомствоаралық комиссия білім беру ұйымдарында оқытудың кабинеттік жүйесіне көшуге рұқсат беру туралы шешім қабылдады», - деді комитет басшысы. Жалпы, барлық орта білім беру ұйымдарында 4-тоқсан ұйымдасқан түрде басталады. Оқу тоқсанының ұзақтығы – 8 апта. Оқу жылы дәстүрлі түрде биылғы жылдың 25 мамырында аяқталады
